CELEX: C2006/096/03
Language: et
Date: 2006-04-22 00:00:00
Title: Kohtuasjad C-37/06 ja C-58/06: Eelotsusetaotlused, mille esitas Finanzgericht Hamburg  10.  ja  12. jaanuari 2006.  aasta määrustega kohtuasjades Viamex Agrar Handels GmbH (C-37/06) ja ZVK Zuchtvieh-Kontor GmbH (C-58/06)  versus  Hauptzollamt Hamburg-Jonas

22.4.2006   
            
            
               ET
            
            
               Euroopa Liidu Teataja
            
            
               C 96/2
            
         Eelotsusetaotlused, mille esitas Finanzgericht Hamburg 10. ja 12. jaanuari 2006. aasta määrustega kohtuasjades Viamex Agrar Handels GmbH (C-37/06) ja ZVK Zuchtvieh-Kontor GmbH (C-58/06) versus Hauptzollamt Hamburg-Jonas
   (Kohtuasjad C-37/06 ja C-58/06)
   (2006/C 96/03)
   Kohtumenetluse keel: saksa
   Euroopa Ühenduste Kohus on saanud Finanzgericht Hamburg'i 10. ja 12. jaanuari 2006. aasta määrustega kohtuasjades Viamex Agrar Handels GmbH (C-37/06) ja ZVK Zuchtvieh-Kontor GmbH (C-58/06) v. Hauptzollamt Hamburg-Jonas esitatud eelotsusetaotlused, mis saabusid kohtukantseleisse 23. jaanuaril 2006 ja 3. veebruaril 2006.
   Finanzgericht Hamburg küsib Euroopa Kohtult eelotsuseid järgmistes küsimustes:
   
               1.
            
            
               Kas määruse nr 615/98 (1) artikliga 1 seatud tingimus, mille kohaselt sõltub eksporditoetuse maksmine nõukogu direktiivi 91/628/EMÜ (2), mis käsitleb loomade kaitset vedamise ajal, järgimisest, on kehtiv?
            
         
               2.
            
            
               Juhul, kui vastus esimesele küsimusele on jaatav, kas proportsionaalsuse põhimõttega on kooskõlas määruse nr 615/98 artikli 5 lõige 3, mille kohaselt ei maksta eksporditoetust loomade eest, kelle puhul pädev ametiasutus on muu teabe alusel teinud määruse nr 615/98 artikli 1 järgimise kohta kindlaks, et direktiivi, mis käsitleb loomade kaitset vedamise ajal, ei ole järgitud?
            
         
      (1)  EÜT L 82, lk 19.
   
      (2)  EÜT L 340, lk 17.